11 portører i Hjørring har skiftet fagforening. Det har fået den lokale næstformand for FOA i Hjørring til at advare andre fra at gøre det samme i medlemsbladdet.

FOA har inden for den seneste tid mistet 11 af deres medlemmer til Det Faglige Hus. Det er 11 portører fra Sygehus Vendsyssel, som af en eller anden grund har skiftet fagforening. Det har fået den lokale næstformand for FOA i Hjørring til bruge halvdelen af siderne i det lokale medlemsblad på at sammenligne FOA med Det Faglige Hus og KriFa. - Der kommer så mange gyldne løfter fra de andre, så jeg syntes, at vi ville hjælpe folk med at sætte sig ind i, hvad man får, siger Jesper Sønderkjøge, næstformand for FOA Hjørring til Nordjyske.dk.